На основу Решења стечајног судије Привредног суда у Сомбору, Ст. бр. 9/2015 од 25.06.2015. године, а у складу са чланoм 131, 132. и 133. Закона о стечају («*Службени гласник РС» број 104/2009, 99/2011, 71/2012 - Одлука Уставног суда)* и Националним стандардом број 5 – Националним стандардом о начину и поступку уновчења имовине стечајног дужника («*Службени гласник РС» број 13/2010*), као и одредбама Закона о изменама и допунама Закона о Агенцији за лиценцирање стечајних управника («Службени гласник РС*»*, бр. 89/2015), Агенција за лиценцирање стечајних управника као стечајни управник стечајног дужника

**А.Д. „КУЛАТРАНС“** **у стечају**

**К у л а**

ул. Виноградарска бр.1

**ОГЛАШАВА**

**Продају покретне имовине стечајног дужника методом јавног надметања**

|  |  |  |
| --- | --- | --- |
| **Предмет продаје** | **Почетна цена****динара** | **Депозит динара** |
| - АУТОБУС - ФАП САНОС 315.2 год. производње 1990.- АУТОБУС - ФАП САНОС 415 ПВР ВО год. производње 1989.- АУТОБУС - ФАП САНОС 314 П/ВО год. производње 1980.- АУТОБУС - ФАП САНОС 315.2 год. производње 1989.- АУТОБУС - ФАП САНОС 415 П/ ВО год. производње 1992.- АУТОБУС - ФАП САНОС 415 МВП ВО год. производње 1986.- АУТОБУС - ИКАРБУС – ИК102 год. производње 1994.- АУТОБУС - ФАП САНОС 415 МВП ВО год. производње 1993.- АУТОБУС - ФАП САНОС 415 МВП ВО год. производње 1989.- ПУТНИЧКИ АУТОМОБИЛ - ЦИТРОЕН Ц15 год.производње 1997.- РЕЗЕРВНИ ДЕЛОВИ РАЗНИ **-** према пописној листи од 17.07.2015 год. | 1.825.000,00 | 730.000,00 |

Детаљан приказ и опис имовине дат је у продајнoj документацији.

Право на учешће у поступку продаје имају сва правна и физичка лица која:

* након преузимања предрачуна, **изврше уплату ради откупа продајне документације у износу од 10.000,00 динара .** Предрачун се може преузети сваког радног дана у периоду од 10:00 до 14:00 часова, на адреси ул. Маршала Тита бр. 85, 25320 Кула (Аутобуска станица), уз обавезну претходну најаву поверенику стечајног управника. Рок за откуп продајне документације је најкасније **16.03.2016. године**.
* **уплате депозит** на текући рачун стечајног дужника **број 355-3200443193-15 код „Војвођанске банке“ а.д. Нови сад,** или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (**рок за уплату депозита је** најкасније **16.03.2016. године**). У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, Београд, Кнеза Михаила 1-3, најкасније до **16.03.2016. године** до 14:00 часова по београдском времену (GMT+1), У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до **23.04.2016. године**.
* **потпишу Изјаву о губитку права на повраћај депозита.** Изјава чини саставни део продајне документације;

Имовина се купује у виђеном стању. Након откупа продајне документације иста се може разгледати сваког радног дана у периоду од 10:00 до 14:00 часова а најкасније 7 (седам) дана пре дана одржавања заказане продаје.

Након уплате депозита, а најкасније до **18.03.2016. године**, потенцијални купци, ради правовремене евиденције, поверенику стечајног управника морају предати: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** **одржаће се** дана **23.03.2016. године** у 11:00часова на адреси: Агенција за лиценцирање стечајних управника – Центар за стечај, Булевар Михаила Пупина 10, Нови Сад, V спрат.

Регистрација учесника почиње два сата пре почетка јавног надметања, а завршава се 10 минута пре почетка јавног надметања, односно у периоду од 09:00 до у 10:50 часова, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна),
2. отвара јавно надметање читајући правила надметања,
3. позива учеснике да прихвате понуђену цену према унапред утврђеним корацима увећања,
4. одржава ред на јавном надметању,
5. проглашава за купца учесника који је прихватио највишу понуђену цену,
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од 2 (два) радна дана од дана јавног надметања, а пре потписивања купопродајног уговора, након чега ће му гаранција бити враћена.

Купопродајни уговор се потписује у року од 3 (три) радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 (осам) дана од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 (два) радна дана од пријема обавештења којим се проглашава за купца, након чега ће му гаранција бити враћена. У конкретном случају, купопродајни уговор потписује се у року од 3 (три) радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача депозит (гаранција) се враћа у року од 8 (осам) дана од дана одржавања јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порези и сви други овде непоменути трошкови који произилазе из закљученог купопродајног уговора, у целости падају на терет купца.

Oвлашћено лице: повереник Рајо Ерић, контакт телефон 064/2243-106.